बीउ उत्पादन तथा वितरण कार्यमा बिर्सन नहुने कुराहरु

1. वार्षिक कार्ययोजना तयार गर्ने।
2. स्रोत बीउको व्यवस्थापन गर्ने।
3. बाली र जात अनुसारको जग्गाको छनौट गर्ने।
4. बाली उत्पादन प्रविधि तथा गुणस्तर व्यवस्थापन सम्वन्धी तालिममा भाग लिने।
5. माटोको अवस्था बारे जानकारी लिन कम्तिमा ३ वर्षमा एक पटक माटो परीक्षण गर्ने गराउने व्यवस्था मिलाउने।
6. प्राङ्गरिक, हरियो मलको प्रयोग गर्ने तथा कोसेवाली लगाएको जमिनलाई प्राथमिकता दिने।
7. बाली अनुसार सिफारिस मात्रमा मलखाद तथा सुक्ष्म तत्वको प्रयोग गर्ने।
8. समयमा बीउ छर्ने/रोप्ने कार्य गर्ने।
9. बीउ छरे/ रोपे पश्चात पुर्व जानकारी विवरण बीउ बिजन प्रयोगशाला, भैरहवामा आवद्ध भएको संस्था/ समुह/ सहकारी/ कम्पनी/ फर्म मार्फत पठाउने वा बीउ बिजन प्रयोगशालाले संञ्चालनमा ल्याएको Seed System Software: seed.lumbini.gov.np मार्फत अनलाईन पुर्व जानकारी पेश गर्ने।
10. आवश्यक समयमा सिचाई, निकास, गोडमेल , रोगकीरा व्यवस्थापन र टपड्रेस आदि गर्ने।
11. बालीमा वेजात, अन्य बाली, झारपात, रोगकीरा आदि देखिनासाथ हटाउदै जाने।
12. बाली अनुसार तोकिए बमोजिम बाली निरीक्षकबाट बीउ बाली निरीक्षण गर्ने, गराउने।
13. समयमा बीउ बालीको कटानी गर्ने।
14. सतर्कताका साथ बाली चुट्ने र सफा गर्ने, गराउने।
15. खलियानमा विशेष ध्यान दिने।
16. सिफारिस मात्राको चिस्यानमा ल्याउन बीउलाई सुकाउने।
17. बीउलाई सरसफाई गर्ने।
18. समयमै बीउको नमुना संकलन आधिकारीक बीउ नमुना संकलकबाट गर्न लगाई बीउ बिजन प्रयोगशालामा बीउ परीक्षणको लागी पठाउने ।
19. बीउ परीक्षण कार्य सम्पन्न भए पश्चात बीउ बिक्रि गर्न उपयुक्त छ भनि प्रयोगशालाले दिएको सुझाव अनुसार बजार व्यवस्थापनको लागी तयारी गर्ने।
20. तोकिए बमोजिम बीउ उपचार गरी उपयुक्त बोरामा पोकाबन्द गर्ने।
21. बोराको मुख बाँध्ने वा सिलाउने।
22. सुरक्षित साथ भण्डारण गर्ने वा सम्झौता गरेको सम्बन्धित संस्थामा सतर्कताका साथ पुर्र्याउने।
23. आफुले उत्पादन गरेको बीउबाट बालीको अवस्था बारे समय समयमा कृषकको खेतबारी निरीक्षण गरी आवश्यक जानकारी तथा सुझाव एक अर्कामा आदान प्रदान गरी क्रमशः बीउको गुणस्तरमा सुधार गर्दै लैजाने कार्यमा सहयोग गर्ने,गराउने।
24. विस्तृत जानकारीका लागि सम्वन्धित जिल्लाको कृषि ज्ञान केन्द्र वा जिल्ला स्थित कृषि हेर्ने कार्यालय वा स्थानिय तहको कृषि शाखा वा यस प्रयोगशालाको वेव साईट/फेसबुक पेज/बीउ बिजन सफ्टवेयर वा प्रयोगशालामा सम्पर्क गर्नु हुन अनुरोध छ

**बीउ बिजन प्रयोगशाला**

**खजुरा, बाँके**

फोन नं. 0८1-५६०४५०

कार्यालय प्रमुख सम्पर्क नं.९८५८०४०२३४

सुचना अधिकारी सम्पर्क नं.९८५८०४४२३४

Email: [seedlabkhajura@gmail.com](mailto:seedlabkhajura@gmail.com)

Wabesite: seedlabkhajura.lumbini.gov.np

Seed System Software: seed.lumbini.gov.np

Facebook page: बीउ विजन प्रयोगशाला खजुरा बाँके